Leyonesismos en castellano

Los **leyonesismos en castellano** son elementos lingüisticos presents en esta luenga romanica por influencia lingüistica de l'astur-leyonés.

Los leyonesismos son dificils de reconoixer por estar l'astur-leyonés un mesmo fondo lexico en lo mesmo latín que lo galaicoportugués y lo castellano y tener una fonetica de caracteristicas intermedias entre estas luengas. Antiparte, bi ha leyonesismos que no son chenerals y se troban solo en lo castellano rechional de comunidaz con presencia present u pasada de parlants de l'astur-leyonés, u mesmo en zonas d'Iberoamerica que recibioron inmigración astur-leyonesa.

Los leyonesismos mes evidents son lexicos, pero tamién bi ha una important influencia fonetica, que actualment afecta a tot lo castellano meridional.

## Fonetica
Con criterios foneticos se considera *[[pilma|bilma]]* y *[[nalga]]* como leyonesismos por la sola lei fonetica que l'astur-leyonés no comparte con garra luenga vecina. En lo castellano d'America *[[fierro]]* se considera tamién un leyonesismo.

La pronunciación leyonesa ha influiu en las variedaz de castellano charradas a on que lo leyonés ha desapareixiu (castellano de Leyon, Zamora, Salamanca, Extremadura), y tamién en andaluz debiu a la repoblación d'Andalucía occidental con leyoneses. Los rasgos de lo castellano de l'Andalucía occidental pasoron a l'Andalucía oriental cuan fue reconquiesto lo reino Nazarín de Granada y los cristianos de l'Andalucía atlantica ocuporon vuidos poblacionals deixaus por los movimientos poblacionals relacionaus con las guerras y las expulsions de mudéchars y moriscos.

L'aspiración de la *s* final de silaba en Extremadura y Andalucía occidental tiene un orichen en la dicción leyonesa y portuguesa pero con superposición d'un cambio fonetico de la evolución de lo castellano en lo sieglo XVI. Dende l'Andalucía atlantica s'estendilló enta l'Andalucía meridional y oriental pa plegar dica Murcia a l'este. Los conquistadors, evanchelizadors y colonizadors extremenyos y andaluces levoron este caracter a lo castellano de las Islas Canarias y America. Las emigracions y lo exodo rural de mitat de lo sieglo XX han levau l'aspiración de la *-s* a lo castellano de las clases populars de Madrit y de muitas ciudaz de lo centro y norte d'Espanya.

La conversión de la *-l-* en *-r-* dezaga de consonant visible en lo castellano d'Extremadura y Andalucía tamién ye una influencia leyonesa: *[[plaza|praza]]*, *[[blanco|branco]]* en cuenta de *plaza* y *blanco*.

## Lexico

Son probables leyonesismos:
**[[Belfo]]*.
**[[Pilma|Bilma]]*: pilma, derivaus los dos de lo helenismo latín *EPITHEMA*, la forma aragonesa no ye necesariament un leyonesismo porque la mesma evolución esporadica se da en catalán (amás d'existir *pilma* en catalán, tamién existe la palabra *[[decima|delme]]* que proviene de *DECIMUS*).
**[[Birria]]*. 
**[[chupón (chelo)|Carámbano]]*: chupón.
**[[Cobra (animals de tiro)|Cobra]]*: recua, reata, reatera, animals que s'acopla con un acoplador. Ye una palabra d'emplego común en Extramadura y Granada derivada de lo latín *COPULA*.
**[[Columpio]]*.
**[[Comba]]*.
**[[Congrio]]*.
**[[Cuelmo]]*.
**[[Embarazo|Embarazar]]*.
**[[Embarazo]]*.
**Esmorrecer*. Leyonesismo u lusismo local propio de l'andaluz.
**[[Llar]]*.
**[[Mielca|Mielga]]*: mielca, amelca.
**[[Nalga]]*.
**[[risgo|risgo]]*.

## Morfolochía
Lo sufixo *[[sufixo -acho|-acho]]* en castellano tiene un orichen probable en part leyonés, a traviés de variants d'esta luenga a on que se produce la evolución dende la terminación *-ACULU* enta *-acho* en cuenta de *-allu* u *-ayu*. Esta evolución ye tipica de lo paḷḷuezu pero tamién se documenta esporadicament en sanabrés, bercián y atras variants.

La perda de lo pasau perfecto composau substituito por lo pasau perfecto simple en muitos puestos d'America y de la Meseta Norte ye a la vegada una influencia gallega y asturiana.

## Referencias

## Bibliografía
* Rafael Lapesa: *[[Historia de la lengua española]]*. Editorial Gredos, 2001.
* Alonso Zamora Vicente: *[[Dialectología española]]*. Editorial Gredos, segunda edición, 1989. 
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Editorial Gredos, S.A., 2002.